ร้าน "มารวยหัวปลาหม้อไฟ" นี้เป็นร้านประเภทร้านข้าวต้มรอบดึกไรประมาณนี้อะค่ะ เน้นเป็นพวกอาหารตามสั่งเป็นกับข้าวๆ มีทั้งข้าวต้ม ข้าวสวยให้สั่งกันตามใจชอบ ร้านนี้ตั้งอยู่ที่ถนนวิภาวดีรังสิตฝั่งขาออก ติดริมถนนเลยค่ะใกล้กับโรงแรม All Season แถวๆ แยกสุทธิสารค่ะ..ซึ่งบรรยากาศร้านนี้เป็นร้านแบบเปิดโล่ง มีโต๊ะค่อนข้างเยอะใช้ได้ค่ะ หากใครขับรถมาทานก็สามารถหาที่จอดข้างทางได้เลยค่ะ ส่วนเมนู Signature ของร้านนี้นะต้องนี่เลย "ต้มยำหัวปลาหม้อไฟ" ค่ะ แต่เราขอไม่เอาหัวปลาค่ะ เลยขอเป็นเนื้อปลาแทน เพราะแอบกลัวเล็กๆนะ...ส่วนรสชาติน้ำต้มยำเค้าเข้มข้นดีค่ะ รสชาติดีใช้ได้ไม่โดดเกินไป เนื้อปลาก็สดใช้ได้ค่ะ ส่วนเมนูอื่นๆ "แขนงหมูกรอบ"  ก็รสชาติทั่วไป แต่ให้เยอะดีค่ะ..รวมๆ ถือเป็นอีกหนึ่งร้านสำหรับตัวเลือกเวลาที่หิวยามค่ำคืนเลยแล่ะค่ะ!!